MűveletteRv

KITÖLTÉSI ÚTMUTAtó

Rinya-Dráva Szövetség

Közösségi célú fejlesztések

KAP-RD57-HU075-2-25

# **Bevezető**

**Művelet:** művelet alatt a fejlesztéssel megvalósítandó projekt értendő.

A jelen kitöltési útmutató célja, hogy segítséget nyújtson a kedvezményezett számára a műveletterv kérdéseinek értelmezéséhez, kitöltéséhez. Kérjük, hogy a kitöltés során törekedjen a világos, könnyen érthető, tömör és pontos megfogalmazásra. A megadott információk a támogatási kérelem elbírálását szolgálják, továbbá segítik a műveletmegvalósítás nyomon követhetőségét, ellenőrzését.

A műveletterv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez! Kérjük, az értékeléshez szükséges dokumentumokat hiánytalanul nyújtsa be!

|  |  |
| --- | --- |
| **Összefoglaló táblázat** | |
| **Fejezetek** | **Max. pontszám** |
| I. Kedvezményezett bemutatása | 36 |
| II. Művelet bemutatása | 34 |
| **Összesen** | **70** |

**A műveletterv cégszerű aláírás nélkül nem elfogadható, mivel az értékelés alapjául szolgáló információkat és vállalásokat tartalmaz melyekhez jogkövetkezmények kapcsolódnak.**

**I. Kedvezményezett bemutatása**

**1. Működés időtartama:**

Kérjük, mutatkozzon be, válaszában térjen ki a szervezete alapításának dátumára és arra, hogy mióta végzi a tevékenységét.

Az értékelés során a lezárt teljes üzleti évek száma kerül figyelembevételre, minél régebben működik a szervezet, annál több pontot kap.

Egyházi jogi személy esetén kérem alátámasztásként az egyházfőhatósági igazolást nyújtsa be.

max. 15 pont

(max. 500 karakter)

**2. Tevékenység bemutatása**

Kérjük, mutassa be, hogy szervezete 2024-ban és 2025-ben milyen tevékenységet végzett, térjen ki az általa szervezett közösségi kezdeményezések, programok, rendezvények számára.

Az értékelés során az elmúlt 2 naptári év során szervezett közösségi kezdeményezések száma kerül figyelembevételre. Kérem az események számát dokumentumokkal támassza alá, például rendezvényenként 1 db fotóval, vagy a rendezvény meghívójával, jelenléti ívvel stb.

max. 14 pont

(max. 1000 karakter)

**3. VP LEADER programban való részvétel**

Kérjük, mutassa be, hogy szervezete milyen Európai Unió által finanszírozott támogatás(ok)ban részesült. Válaszában külön térjen ki arra, hogy volt-e a VP LEADER Program keretében támogatott és záró kifizetési kérelemmel elszámolt projektje, és ha igen mutassa be annak megvalósult műszaki-szakmai tartalmát, hogy a projekt keretein belül mi valósult meg, valamint mi volt célja!

max. 7 pont

(max 1000 karakter)

**II. Művelet bemutatása**

**4. Környezeti és társadalmi hatások**

Kérjük, mutassa be, hogy szervezete és a megvalósítani tervezett művelet milyen hatást gyakorol a természeti környezetre, javítja-e azt, illetve szerepvállalása hogyan segíti elő a helyi társadalom fejlődését? Válaszában kérem a művelet környezeti és társadalmi hatásait külön-külön is fejtse ki.

max. 9 pont

(max. 1000 karakter)

**5. Megvalósítás időtartama**

Kérjük, mutassa be, hogy a megvalósítani tervezett műveletet mikor kívánja megvalósítani. Amennyiben a felhívásban rögzített 24 hónapos megvalósítási határidőhöz képest vállalja, hogy a műveletet jelentősen rövidebb idő alatt valósítja meg és az ahhoz kapcsolódó záró kifizetési kérelmét is benyújtja, kérjük erről a műveletterv megfelelő nyilatkozat blokkjában célterületenként aláhúzással nyilatkozzon.

max 10 pont

(max. 1000 karakter)

**6. Többlet önerő vállalása**

Kérjük, mutassa be a megvalósítani tervezett művelet költségeit és azok finanszírozását. Válaszában térjen ki arra is, hogy a megvalósításához szükséges önerővel rendelkezik-e? Amennyiben a minimális 5% önerőhöz képest többlet önerő biztosítását vállalja, kérjük azt számszerűsítve mutassa be és a kapcsolódó költségeket tüntesse fel a pályázati adatlapon a nem elszámolható költségek között.

max 10 pont

(max. 1000 karakter)

**7. Kommunikáció**

Kérjük mutassa be, hogy a megvalósult műveletet a kötelező nyilvánosság biztosításán felül hogyan kívánja kommunikálni? Gondoljon itt arra, hogy mikor, milyen eszközökkel, milyen csatornákon keresztül kívánja bemutatni az elért eredményeket és kik lennének az elért célközönség? Az így vállalt kommunikációnak a záró kifizetési igénylás benyújtásáig meg kell valósulnia.

A népszerűsítés alkalmával kötelező megjelentetni a HACS logóját, felhívás kódját és a KAP logót.

A záró kifizetési kérelem benyújtásakor szükséges csatolni megjelenést igazoló dokumentumot, pl. online megjelenés esetén print screen, nyomtatott sajtóban való megjelenésről másolati példány csatolásával.max 5 pont

(max. 1000 karakter)